Красимира Ненова
Спасение

chitanka.info

На Soulsavers

(На спасителите на души)

Нощта опъна свойто покривало

        върху грозотата на деня.

Поне не виждаш вече „бялото“,

        омърляно в боята на калта.

Сега настава час на сивото,

        на грим и маски, и на лак;

на тежкия парфюм от гривата на шум

        и светлини във такт.

Едно момче като в сияние

        говори нещо за Христос,

а друг във пълно помрачение му казва:

        „Дяволът е Бос!“

И в миг от димната завеса

        като пеперуда във нощта

към Светлината на момчето

        едно момиче долетя …

Нощта прибира дрипи тъмни.

        Небето руква — дъжд асфалта мие.

Сърцето чака слънцето да лумне,

        със снежно-бяло мрака да покрие.

май 2009

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.